钦定古今图书集成/明伦汇编/氏族典/第346卷 > 周垕
## 钦定古今图书集成/明伦汇编/氏族典/第346卷 > 周垕

按《万姓统谱》：垕字良载。丞相江万里一见赏之，马廷
鸾、李伯玉辈交荐，署江东提刑干办。时江淮屡警，垕
缮城堡以卫捍，均赋敛以储峙。咸淳甲戌登进士。明
年，元兵至，丞相江万里、守臣唐震死之，众推垕署降
表，骂且泣，因遁去。季宋知垕可重任，起南剑治中，改
广州总管，不拜。垕明经博学，倜傥尚气节，世以鲁仲
连儗之，称曰“梅山先生。”